Bietou

Die bietou (Osteospermum moniliferum) – ook bekend as die boetabessie – is 'n meerjarige struik wat blom in die lente. Dit is 'n groot, geharde struik, of soms klein bomompie, met 'n grysgroen loof en geel madeliefieblomme en kan ook as 'n klein boompie voorkom. Die struik kan gebruik as 'n heining of windskerm, en word ook aangeplant aan die kus om sandduine te stabiliseer. Dit verkies son en matige water. Op die SANBI-rooilys is dit as veilig (LC) gelys. 

Daar is vyf subspesies: 
 Osteospermum moniliferum subsp. canescens (DC.) J.C.Manning & Goldblatt
 Osteospermum moniliferum subsp. moniliferum
 Osteospermum moniliferum subsp. pisiferum (L.) J.C.Manning & Goldblatt
 Osteospermum moniliferum subsp. rotundatum (DC.) J.C.Manning & Goldblatt
 Osteospermum moniliferum subsp. septentrionale (Norl.) J.C.Manning & Goldblatt

Die naam bietou word egter ook vir sommige ander spesies gebruik. Die boom se FSA-nommer is 736.1.

Vrugte 
Die vrugte is heeltemal buitegewoon vir dié familie en enig onder die Suid-Afrikaanse Asteraceae familie omdat hulle vlesig en eetbaar is. Die vrugte was voorheen 'n bron van voedsel vir die Khoimense. Die vrugte is sowat 6 mm in deursnee en word pers wanneer hulle volwasse is.

Sien ook 
 Alfabetiese lys van Suid-Afrikaanse bome

Verwysings

Bronne 

 Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9
 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8
 REDLIST Sanbi
 Plants of the World Online

Osteospermum
Bome van Afrika
Flora van Suid-Afrika
Endemiese plante van Suid-Afrika
Struike
Tuinplante
Veldkos